Veneiden lasku 10.5.2025
2025-05-10 07:00 - 20:00 (Europe/Helsinki) | Naistenlahti, Kekkosenkatu 10, Tampere, Finland
Ennakkotietona TaPS:n veneilykausi 2025 alkaa veneiden laskulla la 10.5.2025 klo 07.00 alkaen.
Tiedotamme aikaisempien vuosien tapaan veneiden laskusta lähempänä ajankohtaa.

Pukkitalkoot 2025
2025-05-12 17:00 - 18:00 | Naistenlahti, Kekkosenkatu 10, Tampere, Finland
Venepukkitalkoot pidetään maanantaina 12.5.2025.
Muistathan merkitä pukkisi selkeästi omalla ja veneen nimellä sekä yhteystiedoillasi.
Tapahtumakuvausta päivitetään kevään mittaan.

Tervetuloa pukkitalkoisiin!

Seuramajan siivoustalkoot
2025-05-13 17:00 - 20:00
Siivotaan seuramaja 80 -vuotta juhlia varten juhlakuntoon. Siivouslistalla on mm. yläkerta, terassialue, Hai-klubi.
Tervetuloa!
T: Jouni Kaipainen
Seuramajavastaava

Johdatus kilpapurjehdukseen
2025-05-14 18:00 - 20:00
Teemaillan aiheena on kilpapurjehdus harrastuksena ja miten päästään alkuun sekä Näsijärven purjehduskilpailujen 2025 esittely.

Kouluttajat Ville Turunen ja Jussi Karjalainen

Rieväkylän regatta
2025-05-17
Perinteinen Rieväkylän regatta purjehditaan FinRatingina.
Ilmoittautuminen kisaan tuttuun tapaan osoitteesta https://näsijärvenkisat.fi/

Taulaniemen kevättalkoot
2025-05-17 | Taulaniemi, Taulasalontie 158
Herätellään Taulaniemi talviunesta ja talkoillaan tilukset kuntoon kesää varten. Lisätietoja talkoista voi kysellä Taulaniemen isännältä Kimiltä.
Tervetuloa talkoisiin!

Trimmauksen alkeet -teemailta
2025-05-21 18:00 - 20:00
Teemaillan aiheena on purjeiden ja rikin trimmauksen perusteet.
Alustajana Ville Turunen.

Zoom8 Ranking (peruttu)
2025-05-24 - 2025-05-25
Päivitys 14.5.2025:
Zoom 8 Ranking-kilpailu on valitettavasti peruttu.

Zoom8 -jollat kilpailevat Näsijärvellä toukokuun loppupuolella koko viikonlopun ajan!
Ilmoittautuminen kisaviikonloppuun https://manage2sail.com/fi-FI

TaPS 80 vuotta -juhla
2025-05-24 18:00 - 23:00

Tampereen regatta (Vikla, Finn-jolla)
2025-06-07 - 2025-06-08
Viklojen ja Finn-jollien Tampereen regattaan ilmoittautuminen tapahtuu osoitteessa https://manage2sail.com/fi-FI

Kesämäkipäivä
2025-07-03
Kesämäkipäivää vietetään 3.7.2025.
Sivua päivitetään.
Tervetuloa!

Lieran regatan 40-vuotisjuhlakilpailu (FinRating)
2025-07-05
Lieran Regatta 40 vuotta & Kesämäki 30 vuotta -kutsu
Legendaarinen Lieran regatta täyttää 40 vuotta! Lieran Regatta 40-vuotisjuhlakilpailu järjestetään lauantaina 5.7.2025 Kesämäessä TaPS:n retkitukikohdan edustalla. Regatan yhteydessä juhlitaan myös Kesämäen 30-vuotista historiaa. Toivotamme lämpimästi tervetulleiksi myös muiden seurojen purjehtijat juhlakilpailuumme ja yhteiseen juhlaan Kesämäessä. Mikäli haluat osallistua regattaan ja juhliin, mutta sinulta puuttuu joko gasteja tai vene, olethan yhteydessä kilpailunjärjestäjiin.
Lieran Regatan aikataulu ja ilmoittautuminen
Lieran Regatta 40-vuotisjuhlakilpailu alkaa kipparikokouksella klo 11.00 Kesämäen rannassa. Kipparikokouksessa sovitaan lopullinen rata ja lähtöaika, joka on aikaisintaan klo 12.
Rata-alue on Pukkisaaren ja Kautun kanavan läheinen alue.
Kilpailussa noudatetaan Näsijärven retkipurjehduskilpailujen sääntöjä ja Finrating sääntöä. Mikäli veneeltä puuttuu Finrating luku, sellainen pyritään sopimaan paikan päällä.
Ilmoittautuminen Lieran Regattaan Kilpapurjehdusta Näsijärvellä.
Juhla ja majoitus
Kilpailun jälkeen juhlitaan 40-vuotista Lieran regattaa ja 30-vuotista Kesämäen retkitukikohtaa asiaankuuluvin juhlamenoin hyvän ruuan ja yhteisten muisteluiden parissa. Juhlassa jaetaan Lieran regatan palkinnot, kun ansioituneet miehistöt ovat rantautuneet turvallisesti.
Ruoka-aineallergiat pyydetään ilmoittamaan kilpailutoimikunnalle. Kesämäessä voi yöpyä joko veneessä tai teltassa Kesämäen alueella.
Historiatietoa haussa
Lieran regatta 40-vuotta ja Kesämäki 30-vuotta -toimikunta (Tipi, Sorsa, Pertti ja Mika), pyytää toimittamaan mahdollisia lehtileikkeitä tai valokuvia yms. materiaalia, joka liittyy Kesämäen ja Lieran regatan historiaan. Kaikki muistot ovat tervetulleita!
Lisätiedot: Mika Salmivalli, Mika.salmivalli@kolumbus.fi

Vannottupäivä
2025-07-08
Vannottupäivän ohjelmasta tiedotetaan myöhemmin lisää.
Tervetuloa viettämään Vannottupäivää!

SRS kevytveneregatta (kevytveneet)
2025-07-26
SRS kevytveneregatta (kevytveneet) kilpaillaan Näsinselällä ja tukikohtana on TaPS:n kotisatama.

Satamaremppa: Tampereen kaupungin tiedotustilaisuus
2025-08-12 18:00 - 20:00 | Naistenlahti, Kekkosenkatu 10, Tampere, Finland
Tampereen kaupunki järjestää pursiseuran jäsenistölle tiedotustilaisuuden ti 12.8. klo 18 seuramajalla. Tilaisuudessa on kahvitarjoilu. Tervetuloa!
Voit osallistua tilaisuuteen myös etäyhteydellä tämän linkin välityksellä:
https://meet.google.com/eje-hjzq-onv

TaPSin 80-vuotisjuhlaeskaderipurjehdus Taulaniemeen
2025-08-15 - 2025-08-16 | Taulaniemi, Taulasalontie 158
Tervetuloa juhlistamaan TaPSin juhlavuotta 80-vuotisjuhlaeskaderipurjehdukselle!
TaPSin 80-vuotisjuhlaeskaderipurjehdus Taulaniemeen alkaa perjantaina 15.8. kello 18 Naistenlahden kotisatamassa. Eskaderissa purjehdimme yhdessä hitaampien veneiden vauhdin mukaisesti Taulaniemeen. Tärkeintä on yhdessä purjehtiminen eli kyseessä ei ole kilpailu.

Taulaniemipäivä
2025-08-16
Lauantaina 16.8. vietetään perinteistä Taulaniemipäivää. Päivä alkaa talkoilla noin kello 10. Perinteisten talkootöiden ja polttopuiden pilkkomisen lisäksi tavoitteena olisi rakentaa Kesämäestä purettu pikku huussi Taulaniemeen. Mikäli sinulla on omia työkaluja huussin rakentamista varten tai oma moottorisaha, voisitko ottaa ne mukaan talkoisiin.
Huvitoimikunta huolehtii talkoiden ruoka- ja juomatarjoiluista. Illalla toki saunotaan ja tavoitteena on järjestää leikkimielistä joukkuekisailua. Voit ottaa mukaan myös omia juomia ja grillattavaa illanviettoa varten.
Mikäli olet uusi jäsen tai et ole ennen osallistunut Taulaniemipäivään, nyt on erinomainen tilaisuus tutustua muihin seuralaisiin ja seuran toimintaan. Viikonlopun vierailusta ei peritä tukikohtamaksua. Tule rohkeasti mukaan viettämään viikonloppua Taulaniemeen!
Lisätiedot: Taulaniemen isäntä Kim Virtanen.
Tervetuloa mukaan!

Satamaremontti: pysäköintialue poistuu käytöstä
2025-08-18 | Naistenlahti, Kekkosenkatu 10, Tampere, Finland
Seuramajan edusta, betonilaatan osuus ja pysäköintialue, poistuu käytöstä ma 18.8.2025 alkaen. Kulku laitureille 18.8.-1.9.2025 välisenä aikana tapahtuu sataman länsipäädystä (Kekkosenkatu 20), johon tehdään väliaikainen ajoväylä. Seurapaviljongille rakennetaan väliaikainen kulkuyhteys C-laiturin edestä.

Satamaremontti: nosturit poistuvat käytöstä
2025-08-31
Masto- ja venenosturit ovat viimeistä päivää käytössä. Kauden päätteeksi yhteisistä mastonlaskuista tiedotetaan erikseen.

Satamaremontti: ylimääräinen veneiden nostopäivä
2025-08-31 08:00 - 16:00 | poijukatu, tampere, Poijukatu, Tampere
Jäsenistön pyynnöstä Tampereen kaupunki järjestää ylimääräisen veneiden nostopäivän lauantaina 30.8. klo 8-16. Jos haluat nostaa veneesi elokuun lopussa, olethan yhteydessä mahdollisimman pian Taru Jytilään.
Taru Jytilä
projektijohtaja
Tampereen kaupunki
Naistenlahden venesataman järjestelyt
puh: 040 182 7852
soittoaika ma-pe 13-15

Satamaremontti: Veneet siirtyvät Naistenlahden toiselle puolelle
2025-09-01 | poijukatu, tampere, Poijukatu, Tampere
Naistenlahden sataman rakennusurakka laajenee koko sataman ja laitureiden mitalle, myös rivinteerin pysäköintipaikat poistuvat käytöstä. Kaikki veneet tulevat olla siirrettynä kaupungin osoittamille paikoille Naistenlahden sataman kylpylän puolelle ma 1.9.2025.

Syysrievä 2025
2025-09-13 | Naistenlahti, Kekkosenkatu 10, Tampere, Finland
Syysrievä 2025
Takaa-ajolähtönä purjehdittava Finrating-kilpailu. Hitaimman veneen eli veneen, jonka FinRating-luku on kilpailun pienin, lähtöaika on 12.00. Muut veneet lähtevät tämän jälkeen FinRating-lukujensa mukaan määritetyillä kellonlyömillä. Kilpailun tulokset määräytyvät suoraan maaliintulojärjestyksen perusteella.
Kilpailuun on ilmottauduttava viimeistään torstaina 11.9.2025 klo 23.59 mennessä Kilpapurjehdusta Näsijärvellä -sivulla.

K-18 2025
2025-09-20

Mastojenlasku
2025-09-27 10:00 - 15:00, 2025-10-02 16:00 - 19:00 | poijukatu, tampere, Poijukatu, Tampere
Mastoja laskemassa Hiab nostoauto. Sijainti Poijukadun nostopaikka (Merimarinan itäpäässä, voimalaitoksen kulmalla).
Huolehdi, että veneesi on mastonlaskukunnossa eli purjeet ja puomi poistettu, sekä maston köydet järjestelty. Nostoauton kohdalla irroitetaan enään vantit ja harukset, sekä lasketaan masto.
Vuoroja ei varata, joten mastonlasku tapahtuu vapaassa järjestyksessä.

Mastojenlasku ja pukkitalkoot
2025-10-01 16:00 - 19:00

Veneiden nosto 2025
2025-10-04 - 2025-10-05 | poijukatu, tampere, Poijukatu, Tampere
TaPS:n veneiden nosto päivä on la-su 4.10.-5.10.2025 klo 07 alkaen. Naistenlahden sataman rem0ntin vuoksi veneet nostetaan talviteloille Naistenlahden toiselle puolelle Poijukadulle. Mastonlaskupäivästä tiedotetaan myöhemmin erikseen.
Muistathan katsoa pukkisi kuntoon hyvissä ajoin ennen nostopäivää.

Lipunlaskujuhla ja palkintojen jako
2025-10-09 18:00 - 21:00
TaPSin purjehduskauden päätteeksi vietetään lipunlaskujuhlaa klo 18.00. Seuralipun laskun jälkeen kokoonnumme juhlasaliin, jossa jaetaan ansioituneille tapsilaisille palkinnot ja juomme yhdessä kakkukahvit. Tilaisuuteen on vapaa pääsy
Tervetuloa juhlistamaan purjehduskauden päätöstä!

Kesämäen syystalkoot
2025-10-18 | Kesämäki, Ruovesi
Syystalkoissa Kesämäki laitetaan talvikuntoon, nostetaan veneet ylös ja tehdään syyshuolto Kesämäen rakennukselle. Yhteislähtö Kesämäkeen TaPSilta klo 10, myös autottomille järjestyy kuljetus! Voit toki tulla suoraan talkoisiin Ruovedelle omalla autollasi.
Tervetuloa talkoilemaan!

Yhteisöllisyys purjehduksessa -teemailta
2025-10-22 19:00 - 20:00 | Naistenlahti, Kekkosenkatu 10, Tampere, Finland
Tule mukaan keskustelemaan teemailtaan TaPsin yhteisöllisyydestä purjehduksessa ke 22.10. klo 19.00.
Teemaillan aikana pohdimme, miten voisimme seurassa vahvistaa yhteisöllisyyttä ja vähentää yksinäisyyttä. Keskustelemme myös TaPSin vastuullisuusohjeiden luonnoksesta ja miten, ne voisivat tukea seuran yhteisöllisyyttä. Ilta sopii kokeneille seurakonkareille niin kuin uusille jäsenille. Teemaillan kesto on n. 1h.
Tule mukaan jakamaan ajatuksia ja ideoita – yhdessä teemme entistä lämpimämpää purjehdusyhteisöä.
Teematuokio on osa tiedottaja Elina Linkopuun avoimen ammattikorkeakoulun yhteisöpedagogi polkuopintojen ohjausnäyteharjoittelua.
